от свързани дружества, или чрез свързани търговци в Хонконг. При разследването се установи, че разпределението на постоянните разходи (т.е. амортизационни отчисления, наеми и преки и косвени разходи за електроенергия) спрямо производството на рамки не съответства на производствения обем на велосипедите и по изкуствен начин завишава стойността на произведените рамки. Освен това беше установено, че потреблението на бои при производството на рамки е завишено спрямо това на реалните производители. Въз основа на данни за реалните производители беше установено също така, че разходите за труд, посочени за производството на рамки и за комплектуването на велосипеди, са твърде високи и ненадеждни в сравнение с количеството произведени и комплектувани велосипеди. Поради това включването на тези различни разходи в производството на велосипеди беше коригирано, при което стана ясно, че суровините (велосипедни части) от Китай в действителност съставляват повече от 60 % от общата стойност на частите на комплектувания продукт, докато добавената стойност на частите, въведени по време на комплектуването, е под 25 % от производствените разходи.
 (77)
 След оповестяването едно от дружествата заяви, че значителна част от произведените от него велосипеди са предназначени за външни пазари, различни от този на Съюза. В това отношение следва да се отбележи, че през отчетния период продажбите на дружеството извън Съюза са представлявали по-малко от 6 % от всички продажби и са включвали само една трансакция (една фактура).
 (78)
 Същото дружество оспори констатациите на Комисията, че частите от Китай представляват повече от 60 % от общата стойност на частите на сглобения продукт. То изказа твърдението, че Комисията неправилно е приела, че всички суровини са предназначени за велосипедите, продавани в Съюза, докато дружеството е продавало и извън Съюза. Беше изказано също така твърдението, че производствените разходи за велосипедите, продавани за Съюза, са по-високи от производствените разходи за производството на велосипеди, продавани извън Съюза. Дружеството твърди, че поради това Комисията следва да коригира констатациите си, така че да отдели разходите за частите и материалите за производството на велосипеди, чието предназначение е за държави извън Съюза. Освен това дружеството твърди, че Комисията погрешно е счела, че някои некитайски материали (рамки и други велосипедни части) са с произход от Китай. Твърди се още, че някои части, обхванати от две поръчки, неправилно са били отчетени от дружеството като части с произход от Китай.
 (79)
 В това отношение следва да се отбележи, че както е обяснено в съображение 77, продажбите извън Съюза са представлявали по-малко от 6 % от всички продажби на дружеството и поради това не биха могли в значителна степен да променят анализа на Комисията. В своя отговор във връзка с оповестяването дружеството предостави нов файл, в който се посочва кои части са били използвани за велосипедите, изнасяни извън Съюза. Дружеството обаче не предостави доказателства, сочещи, че тези части реално са били използвани за сглобяването на велосипедите, изнасяни извън Съюза, например спецификации за материалите, влагани във велосипедите за износ извън Съюза, от които да става ясно какви видове части са били използвани при тях. Що се отнася до частите, за които дружеството твърди, че са били неправилно счетени от Комисията за китайски, следва